Narva Muuseum

Narva Muuseum on muuseum Narvas aadressil Peetri plats 7. Muuseum asutati 1933. aastalNarva Muuseumi ajalugu(vaadatud 04.04.2016), kui Peeter I muuseum (asutatud 1865) ja G. ja S. Lavretsovi nimeline Narva Linnamuuseum (asutatud 1913) ühendati.

Narva muuseumi kunstikogu aluseks sai perekond Lavretsovi kunstikogu, mis läks Glafiira Lavretsova pärandina pärast tema surma 1913. aastal linna omandusse.Evi Pihlak, Ado Vabbe, Kunst, 1933, lk 90 Seda kunstikogu peeti omal ajal vene kunsti osas Baltimaade parimaks. Lisaks maalidele ja graafikale sisaldas kogu tarbekunsti, miniatuure ning etnograafilisi esemeid. 
pisi|Narva vaade. E. Eyck, 19. sajand. Narva Muuseumi Lavretsovide kogust
22. juulil 1950 avas muuseum Narva ajaloo ekspositsiooni. 

1977. aastal moodustati Narva Muuseumi filiaalina Kreenholmi manufaktuuri muuseum, mis 1992. aastal lõpetas filiaalina tegevuse ning selle kogud omandas Narva Muuseum.

Aprillis 1991 avas muuseum Narva Muuseumi kunstigalerii.

2024. aastal lõppes Narva Hermanni linnuses kaheksa aastat kestnud renoveerimine, mis läks maksma ligi kuus miljonit eurot. Esimeses etapis avati renoveeritud konvendihoone koos uuendatud püsiekspositsiooniga ning teises etapis korrastati ka linnuse peahoov ja konserveeriti linnuse müüre."Narva muuseumi kaheksa aastat kestnud renoveerimistööd said läbi" ERR kultuur, 21. juuni 2024

Muuseumi direktorid
1950–1960 Ivan Faronov
1960–1979 Jevgeni Krivošejev
1979–1999 Eldar Efendijev
1999–2004 Aili Vester (kohusetäitja)
2004–2017 Andres Toode
2017–2021 Ivo Posti"Ivo Posti juhib Narva muuseumi järgnevad kaks aastat". kultuur.err.ee, 19. märts 2018
 2021– Maria Smorževskihh-Smirnova"Narva muuseum pikendas juhi lepingut viieks aastaks". ERR, 10. november 2025

 Viited 

Välislingid

 Muuseumi koduleht
 "Uus juht tõi Narva muuseumi kriisist välja". ERR, 27. detsember 2018

Kategooria:Narva muuseumid
Kategooria:Vanalinn (Narva)
Kategooria:Ida-Viru maakonna muuseumid
Kategooria:Eesti sõjamuuseumid